KOMISIJOS REGLAMENTAS (EB) Nr. 1281/2007
2007 m. spalio 30 d.
kuriuo 2006-2007 prekybos metams nustatomas specialus žemės ūkyje taikytinas cukrinių runkelių mažiausių kainų cukraus sektoriuje perskaičiavimo bendros valiutos neįsivedusių valstybių narių valiutomis kursas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. vasario 20 d. Tarybos reglamentą (EB) Nr. 318/2006 dėl bendro cukraus sektoriaus rinkų organizavimo (1),
atsižvelgdama į 2006 m. gruodžio 20 d. Komisijos reglamentą (EB) Nr. 1913/2006, nustatantį išsamias žemės ūkio pinigų politikos sistemos taikymo taisykles eurui žemės ūkyje ir iš dalies keičiantį kai kuriuos reglamentus (2), ypač į jo 31 straipsnį,
kadangi:
(1)
Pagal Reglamento (EB) Nr. 1913/2006 31 straipsnį, 2006-2007 prekybos metais cukrinių runkelių mažiausias kainas, minimas Reglamento (EB) Nr. 318/2006 5 straipsnyje, perskaičiuojant euro zonai nepriklausančių valstybių nacionalinėmis valiutomis taikomos 1993 m. birželio 30 d. Komisijos reglamente (EEB) Nr. 1713/93, nustatančiame žemės ūkio perskaičiavimo kurso taikymo cukraus sektoriuje specialiąsias išsamias taisykles (3), nustatytos taisyklės. Todėl šiame reglamente vadovaujamasi Komisijos reglamento (EEB) Nr. 1713/93 1 straipsnyje nustatytais kriterijais ir taikoma tame straipsnyje numatyta procedūra.
(2)
Pagal Reglamento (EEB) Nr. 1713/93 1 straipsnį, cukrinių runkelių mažiausios kainos į nacionalinę valiutą perskaičiuojamos taikant specialų žemės ūkyje taikytiną perskaičiavimo kursą, kuris yra lygus tais rinkos metais žemės ūkyje taikytinų perskaičiavimo kursų vidurkiui, apskaičiuojamam pro rata temporis.
(3)
Pagal 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro (4), nuo 1999 m. sausio 1 d. perskaičiavimo kursai turi būti nustatyti pagal specialius euro ir bendros valiutos neįsivedusių valstybių narių nacionalinių valiutų žemės ūkyje taikytinus perskaičiavimo kursus.
(4)
Todėl 2006-2007 prekybos metams reikėtų nustatyti specialų cukrinių runkelių mažiausių kainų perskaičiavimo įvairiomis nacionalinėmis valiutomis kursą,
PRIĖMĖ ŠĮ REGLAMENTĄ:
1 straipsnis
Specialus žemės ūkyje taikytinas cukrinių runkelių mažiausių kainų, minimų Reglamento (EB) Nr. 318/2006 5 straipsnyje, perskaičiavimo kiekvienos bendros valiutos neįsivedusios valstybės narės nacionaline valiuta kursas 2006-2007 prekybos metams nustatomas priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2006 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. spalio 30 d.